Document ID: 31995D0411

ΑΠΟΦΑΣΗ ΤΟΥ ΣΥΜΒΟΥΛΙΟΥ
της 22ας Ιουνίου 1995
σχετικά με τον καθορισμό, όσον αφορά τις σαλμονέλες, των κανόνων για τις δειγματοληπτικές μικροβιολογικές δοκιμές που πρέπει να πραγματοποιούνται στο νωπό κρέας πουλερικών που προορίζεται για τη Φινλανδία και τη Σουηδία
(95/411/EK)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 71/118/EOK του Συμβουλίου της 15ης Φεβρουαρίου 1971 περί υγειονομικών προβλημάτων στον τομέα των συναλλαγών νωπών κρεάτων πουλερικών (1), και ιδίως το άρθρο 5 παράγραφος 3 στοιχείο α),
Εκτιμώντας:
ότι η Επιτροπή ενέκρινε τα επιχειρησιακά προγράμματα που υπέβαλαν η Φινλανδία και η Σουηδία σχετικά με τον έλεγχο της σαλμονέλας και ότι τα προγράμματα αυτά περιλαμβάνουν ειδικά μέτρα για το νωπό κρέας πουλερικών 7
ότι η πραγματοποίηση μικροβιολογικών δοκιμών από μια εκμετάλλευση εντάσσεται στο πλαίσιο των συμπληρωματικών εγγυήσεων που πρέπει να παρέχουν η Φινλανδία και η Σουηδία, και παρέχει εγγυήσεις ισοδύναμες με τις προκύπτουσες από το επιχειρησιακό πρόγραμμα της Φινλανδίας και της Σουηδίας, όπως αυτό αναγνωρίζεται από τις οικείες αποφάσεις της Επιτροπής 7
ότι η Φινλανδία και η Σουηδία πρέπει να απαιτούν, για τις παρτίδες νωπού κρέατος πουλερικών προέλευσης τρίτων χωρών, συνθήκες εισαγωγής τουλάχιστον εξίσου αυστηρές με τις καθοριζόμενες από την παρούσα απόφαση 7
ότι είναι σκόπιμο να θεσπιστούν οι κανόνες σχετικά με τη δειγματοληπτική μικροβιολογική δοκιμή με τον καθορισμό της μεθόδου δειγματοληψίας, του αριθμού των ληπτέων δειγμάτων καθώς και της μικροβιολογικής μεθόδου που επιτρέπει την εξέταση των δειγμάτων 7
ότι, όσον αφορά τις εφαρμοστέες μεθόδους δειγματοληψίας, ενδείκνυται να γίνεται διάκριση μεταξύ σφαγίων, αφενός, και τμημάτων σφαγίων και παραπροϊόντων, αφετέρου 7
ότι ενδείκνυται να λαμβάνονται υπόψη οι διεθνείς μέθοδοι μικροβιολογικής εξέτασης των δειγμάτων 7
ότι οι μικροβιολογικές αυτές δοκιμές δεν πρέπει να απαιτούνται για το νωπό κρέας πουλερικών που προέρχονται από εγκατάσταση που υπόκειται σε πρόγραμμα αναγνωρισμένο ως ισοδύναμο με το εφαρμοζόμενο από τη Φινλανδία και τη Σουηδία 7
ότι οι διατάξεις της παρούσας απόφασης δεν προδικάζουν τις τροποποιήσεις των παραρτημάτων της οδηγίας 71/118/EOK που ενδέχεται να θεσπιστούν κατ'εφαρμογή του άρθρου 19 της εν λόγω οδηγίας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Κατ' εφαρμογή του άρθρου 5 παράγραφος 3 στοιχείο α) της οδηγίας 71/118/EK, οι αποστολές νωπού κρέατος πουλερικών με προορισμό τη Φινλανδία και τη Σουηδία υπόκεινται στους κανόνες των άρθρων 2 και 3.
Άρθρο 2
Το νωπό κρέας πουλερικών που προορίζεται για τη Φινλανδία και τη Σουηδία υπόκεται, όσον αφορά τις σαλμονέλες, σε δειγματοληπτικές μικροβιολογικές δοκιμές που πραγματοποιούνται, σύμφωνα με το παράρτημα, στην εγκατάσταση καταγωγής του εν λόγω κρέατος.
Άρθρο 3
Το κρέας πουλερικών που προέρχεται από εγκατάσταση που υπόκειται σε πρόγραμμα αναγνωρισμένο, σύμφωνα με τη διαδικασία του άρθρου 21 της οδηγίας 71/118/EOK, ως ισοδύναμο του εφαρμοζόμενου από τη Φινλανδία και τη Σουηδία, δεν υπόκειται στις μικροβιολογικές δοκιμές που προβλέπονται από την παρούσα απόφαση.
Άρθρο 4
Το Συμβούλιο, αποφασίζοντας έπειτα από πρόταση της Επιτροπής, που καταρτίζεται αφού ληφθεί υπόψη έκθεση που έχει συνταχθεί με βάση τα αποτελέσματα των επιχειρησιακών προγραμμάτων που εφαρμόζονται από τη Φινλανδία και τη Σουηδία καθώς και την κτηθείσα πείρα από την εφαρμογή της παρούσας απόφασης, αναθεωρεί την παρούσα απόφαση πριν από την 1η Ιουλίου 1998.
Άρθρο 5
Η παρούσα απόφαση εφαρμόζεται από την 1η Ιουλίου 1995.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 22 Ιουνίου 1995.

Labels: 3
0
18
17